Unitat. Unitat? – Xalandria\nEl vídeo va circular fa un parell de setmanes per les xarxes. El va penjar l’economista nord-americà Xavier Sala-i-Martin, conegut no només per dur americanes de colors llampants sinó també per ser un defensor del neoliberalisme econòmic (i, per tant, d’una opció amb la qual no coincidesc ideològicament de cap manera). En aquesta ocasió, però, la cosa anava d’activisme polític, un àmbit en el qual també és força actiu i, tot s’ha de dir, en què algunes vegades diu coses amb cara i ulls. En el vídeo a què ens referim apareixen dos cérvols (mascles alfa ambdós) que es barallen de manera aferrissada. La lluita és tan ferotge que els animals estan literalment enganxats pel banyam. I, mentre continuen la brega, no s’adonen que una lleona s’atraca a gran velocitat i, aprofitant l’encegament dels dos contrincants, en caça sense passar cap pena. El missatge amb què Sala-i-Martin presenta aquesta gravació és contundent: «quan les baralles internes no et deixen veure el problema real…»\nSi no ho he entès malament la doble lectura que proposa, l’economista està reivindicant la unitat d’acció de l’independentisme català a l’hora de presentar candidatures unitàries a les properes eleccions. És un missatge que he vist constantment per les xarxes, sobretot abans que s’anessin concretant les diferents candidatures per a les conteses electorals que tenim a tocar. També record —perquè hi era— que a la multitudinària manifestació del passat 16 de febrer a Barcelona, que va omplir la Gran Via, a l’hora dels parlament, una de les consignes més repetides pels assistents va ser la d’«Unitat». I, segurament, més d’un concretava aquesta demanda en la formació de candidatures aglutinadores de cara a les eleccions.\nNo deixa de ser, aquest, un debat interessant: com es pot sumar més, a nivell electoral? Amb candidatures unitàries? Anant cadascú pel seu compte i, després dels comicis, establint els pactes necessaris amb qui sigui? Inicialment, sempre he cregut que, davant de l’endèmica divisió de les esquerres, tot allò que signifiqui sumar és bo a l’hora d’enfrontar-se electoralment a la dreta, que fins fa poc s’aglutinava al voltant d’unes úniques sigles, de la qual cosa en derivava una de les seves fortaleses. Veurem què passa ara, perquè —aparentment— les coses estan canviant al bàndol conservador en forma de disgregació cap a diferents opcions polítiques, amb espai fins i tot per a les més preocupants: les d’ultradreta. Ara bé, no hi és de més recordar-ho, aquesta gent, els fatxes, ja hi eren, tot i que dissolts dins el conjunt d’un tot en què podien passar més desapercebuts. Ara només s’han singularitzat, segurament atiats pel procés català i la corrupció sistèmica dels populars.\nAbans de continuar, he de comentar que estic convençut, ara mateix, que l’eix dreta-esquerra no és l’únic amb què definir els espais d’ideologia política (de fet, me sembla una visió reduccionista i, per tant, errònia de tot plegat) i que, d’altra banda, seguesc pensant que les candidatures unitàries, en general, són la forma idònia per concórrer a les eleccions. Sobretot, a nivell local (a Menorca, açò vol dir als ajuntaments i al Consell Insular). En les distàncies curtes, en què les persones es coneixen les unes a les altres, les maquinàries dels grans partits poden ser contrarestades, sobretot, per les agrupacions d’electors i altres formules unitàries en què, a priori, els objectius comuns passen per sobre dels interessos i les sigles dels partits.\nLa fórmula funciona. Per molt que els mitjans de comunicació, millor dit, en singular, per molt que el principal mitjà de comunicació de l’illa —que, com ja hem comentat més d’una vegada, és el més important dels partits de l’oposició a Menorca— construeixi el seu relat parcial i interessat de la realitat que ens envolta, els èxits assolits als ajuntaments i al Consell Insular, institucions gestionades durant la darrera legislatura per aquestes candidatures unitàries (en un major o menor grau, perquè en tots els casos ens referim a organismes amb governs de coalició amb altres forces polítiques) són evidents. Amb mancances, com no pot ésser d’una altra manera; amb objectius no assolits, lògicament. Però, també, amb unes dinàmiques de funcionament que han millorat de manera notable respecte de la situació en què ens trobàvem fa quatre anys. Hi ha molta feina ben feta, durant aquests quatre anys. Se n’ha demostrat la idoneïtat a Maó, a Sant Lluís (sí: fins i tot en aquesta població, malgrat les crisis intestines de govern), as Mercadal, a Ferreries, a Ciutadella i al Consell Insular. Crec que seria una molt bona notícia que aquestes dinàmiques tinguessin continuïtat en la següent legislatura i que s’hi poguessin afegir els ajuntaments des Castell, d’Alaior i des Migjorn Gran.\nA nivell autonòmic les coses són més difícils i complexes, però la unitat també hi és necessària. En aquest cas, però, no només per garantir les polítiques progressistes sinó, també i sobretot, per assegurar la defensa dels interessos de l’illa, el pes de la qual, a nivell de comunitat autònoma, és relatiu i, malauradament, queda subordinat, massa vegades, als interessos de partit, cosa que encara es multiplica exponencialment a nivell estatal. El repartiment dels escons dels diputats, és a dir, l’estructura de les circumscripcions electorals no facilita que pugui reeixir una candidatura menorquinista i progressista al congrés. Més possibilitat d’èxit té una candidatura unitària al senat —que, malauradament, una vegada més, no serà possible—, tot i que a la pràctica, quan s’ha aconseguit el senador, el rendiment que n’ha obtingut l’illa ha estat gairebé nul (entre d’altes coses perquè és molt difícil fugir de les dinàmiques dels partits polítics del senat). Pel que fa a les eleccions europees, en què l’estat és una única circumscripció electoral, les dinàmiques són unes altres, ben diferents. N’hauríem de parlar en una altra banda.\nSigui com sigui, en els contextos citats, sobretot en l’àmbit local (és a dir, quan més properes són les institucions als ciutadans), la unió de les forces progressistes en forma de candidatures aglutinadores (les ideals, al meu entendre, són les agrupacions d’electors, perquè poden agombolar un major número de sensibilitats) són la millor estratègia per aconseguir arribar als governs. I més quan, darrerament, són els partits conservadors els que s’estan dividint (amb casos ben curiosos de viatges de les militàncies que, en alguns casos, han acabat essent d’anada i tornada). Veurem quin efecte pot tenir aquesta dinàmica disgregadora en llocs petits on tothom es coneix, on la gent sol votar les persones —a vegades, independentment de les sigles— perquè és una incògnita veure fins a quin punt influiran o no les dinàmiques estatals dels partits en les conteses electorals (i no entrarem aquí a valorar com hi incidirà el fet que, en un mes, els ciutadans hauran de passar un parell de vegades per les urnes; sabent, per exemple, els resultats dels comicis de l’abril en anar a votar el maig).\nAra bé, malgrat tot el que acab de dir, no tenc clar que les candidatures unitàries siguin sempre la manera de sumar més. En els casos anteriors, sobretot en l’àmbit insular, no en tenc cap mena de dubte. És tot més complex a nivell autonòmic, estatal i europeu, malgrat que, fins i tot en aquests nivells, la unitat suma sempre en positiu, perquè el que es prioritza és l’eix progressista. Però: què passa si hi afegim un altre factor ideològic que, al meu parer, es troba al mateix nivell que la dualitat dreta-esquerra (o trinomi, si hi afegim l’espai del centre), com és el sobiranisme? Fixeu-vos que dic que l’hi afegim, no que en substituïm l’un per l’altre. El panorama és més complex. Què fer quan hi ha interessos compartits amb forces amb qui no es coincideix en l’eix progressisme-conservadurisme, però sí en d’altres? Fins a un cert punt, aquesta és una pregunta que, a nivell illenc, no té resposta, perquè no hi ha cap força política del cantó conservador que es pugui considerar menorquinista. Totes són, essencialment, abanderades del nacionalisme espanyol.\nAra bé, i tornant al vídeo penjat a la xarxa per Xavier Sala-i-Martin, en què fa referència a la suposada necessitat d’una candidatura unitària a les eleccions —locals, estatals i europees, en aquesta autonomia—, des del moment en què a Catalunya sí que entren en joc, clarament, diferents eixos ideològics a l’hora de configurar les opcions polítiques (hi ha sobiranistes a dreta i esquerra, per a dir-ho potser de manera simplificada; hi ha partits d’esquerra als bàndols unionista i independentista), en una situació excepcional com la que s’està vivint, amb una majoria aclaparadora de gent (per tant, situada al llarg de tot l’espectre ideològic) que troba que un referèndum és la millor opció per decidir el futur col·lectiu de la comunitat autònoma (a la qual cosa hi ha ajudat, i molt, la violència estatal davant de les manifestacions pacífiques, que hi hagi presos polítics, exiliats o que siguem testimonis d’un judici vergonyós), no veig gens clar que una candidatura unitària sigui la manera més efectiva de guanyar. Si de cas, per a ser-ho, les sumes s’haurien de fer després, no abans de les eleccions.\nHe de reconèixer que, aquesta setmana, he estat un temerari a l’hora de triar el tema del xalandrot. M’he referit a una realitat força complexa i, ni d’enfora, tenc una base suficient per a parlar-ne amb prou coneixement de causa. No he pogut anar gaire més lluny de la simple opinió, d’expressar unes reflexions que, tranquil·lament, escauen més a una tertúlia de cafè que no pas a un àmbit més seriós. He donat la veu més al cor que no pas al cervell. Potser, sense ésser-ne prou conscient, he escrit aquest text pensant que podria ser un bon esquer perquè altres veus, molt més autoritzades que no pas la meva, s’animessin a participar del debat a què convida el títol d’aquest petit assaig (amb vocació constructiva, cosa que don per suposada), ja sigui per reforçar, amb arguments sòlids —que ara no hi són—, la meva posició o, si els discursos són prou convincents, per a fer-me-la canviar. Llenç, idò, el guant.\nCrec que el més important quan governa el conglomerat “d’esquerres” és saber vendre al seu electorat la feina feta. Tots sabem com de fàcil és desencisar el votant d’esquerres.\nSobre candidatures conjuntes, les guinavetades que hi ha dins els governs entre Podemites, Enteses i PsoEs, fa molt difícil anar conjuntament. I més quan algú es creu enquestes per així exigir els llocs a les llistes.\nUs recoman de totes totes la lectura d’un llibre anomenat “La dictadura de la incompetència”, de Xavier Roig. Mentre no es resolgui el problema del sistema electoral que allà s’exposa, crec que el debat seguirà sent estèril. Jo per a escollir entre flac i pitjor, m’estim més no jugar. I ja començam a ser molts que pensam així.\nJa fa uns quants d’anys vaig participar en la redacció d’una ponència política del PSM que, per simplificar-ho molt, va ser l’embrió del que és avui Més Per Menorca (Hi ha més factors és clar). Tot analitzant els resultats electorals a nivell municipal es podia comprovar elecció rere elecció que a Menorca hi havia almanco 7000 votants progressites menorquinistes. Però al Consell en prou feines arrivàvem a 3500. La pregunta que ens vam fer va ser “quina fòrmula política pot sumar tots aquells electors?” En aquella ponència vam analitzar les diferents opcions i simplifinant-ho molt vam contraposar “Unitat” a “Suma”. La idea d’unitat de partits s’havia provat moltes vegades i mai havia sortit bé, bàsicament perquè sumant sigles no sumaves electors sovint els restaves. Vam concloure que allò important era sumar persones i no sigles al voltant d’una Menorca progressita i ecologista. I per això ens vam fixar en dues fòrmules que havien tingut èxit. La més importnat i propera la coalició PSOE – Eivissa pel Canvi i sense mencionar-ho també la fòrmula del PSC- ciutadans pel canvi. En els dos casos la idea era crear una plataforma per sumar persones a un projecte electoralment ja estructurat. Es tractava d’evitar desvastir un sant per vestir-ne un altre. Calia trobar manera de combinar el millor de cada cosa. Ja en aquella ocasió vam dir que el procés hauria de durar dues legislatures. La primera seria PSM-Més per Menorca i en la segona les sigles del PSM desapareixerien.\nEn aquella ponència també vam dir dues coses més. Que les estructures de partit s’havien de fer més assembleàries i poroses – com així ha estat – i que cada municipi havia de tenir carta blanca per crear la fòrmula municipal que cregués més convenient. En el cas dels municipis el que teníem dins el cap era el cas de l’Entesa de Ferreries i de la CUP – empoderar candidatures de poble i no de partit amb fórmules assembleàries. És la mateixa fòrmula que fa 4 anys va usar Podemos i que tan bé li va funcionar. Deixar fer.\nL’èxit d’aquella estratègia es va fer evident el 2015 on Més per Menorca va treure exactament 7000 vots al consell – el número màgic – i sobretot l’èxit de les diverses fòrmules municipals. Ni en els somnis regats de pomada més salvatges m’hauria imaginat mai que el menorquinisme en el seu sentit més àmpli i progressista governaria Maó, Ciutadella, Ferreries i Sant Lluís i quedaria a les portes als altres municipis. Resulta que el número d’electors disposats a votar candidatures municipals “menorquinistes” no són 7000 ara són 11.000 – l’equivalent a 5 diputats al consell.\nQue ens diu tota aquella experiència en aquest debat? Que unitat electoral no sempre suma perquè sumi s’han de sumar persones i col·lectius i no només sigles. Que la unitat ha de venir de baix i alhora ha d’estar recolzada des de dalt. Ha de funcionar en les dues direccions. Que els partits s’han de reformar i millorar molt però que no és una cosa tan simple com contraposar partits i poble. Els partits són una eina de govern imprescindible en un món tan complexe de governar. Que la unitat perquè funciona ha de ser al voltant d’una idea de país i no tant nacionalsita. Ha de ser per construir un país millor i diferent (és a dir que practica la sobirania). Allò de primer indendència i després ja decidirem què, no suma.\nTornant a Catalunya, compartesc moltes de les preocupacions dels que defensen la Unitat però em sembla que la solució proposada en molts casos no porta enlloc – molt especialment a Barcelona. La unitat municipal menorquina estava articulada al voltant d’un visió progressista i ecologista del municipi. Construir poble des de l’esquerra. En el cas d’en Graupera no és així. La unitat municipal menorquina no vol destruir cap partit sinó que vol construir des de baix, cadascú fent la seva feina. .Etc. En el cas d’en Graupera busca construir un nou parti que reemplaci els tres vells partis que “han traicionat al poble”. A nivell Europeu és potser un altra tema, però a nivell munciipal articular unitat indepe tal com es planteja és un regal a tots aquells que no volen la independència. I és que la qüestió de fons a catalunya no és la de la unitat i els partits sinó que és quelcom més complexe i profunt. per mi es resumeix a independència per a completar la revolució nacional del segle XIX o indpendència post-nacional del segle SXXI per a fer un país diferent. NO hi ha unitat perquè els objectius no són els mateixos. Però bé aixì ja és un altra debat


Participem en un estudi de la UdL sobre les conseqüències de la Covid-19 en l’ocupació juvenil - Fundació iSocial\nadmin\ton 1 de juny de 2020\nLa Fundació iSocial participem des d’aquest mes de juny en l’estudi EMJUCOVID, liderat per la Universitat de Lleida, que analitzarà les conseqüències que provocarà la crisi econòmica derivada de la Covid-19 sobre l’ocupació de la població juvenil i sobre les desigualtats socials del col·lectiu. En l’estudi també hi participen investigadors/es de la Universitat de Barcelona, Universitat Pompeu Fabra, Universitat de València i Fundació Francesc Ferrer i Guàrdia. La durada del projecte és de 12 mesos, i està finançat pel Fondo Supera Covid de CRUE-Universidades españolas, CSIC i Banco Santander.\nEl projecte està liderat per l’economista Maria Àngels Cabasés, professora i directora del Departament d’Economia Aplicada de la Universitat de Lleida (UdL), membre del Consell Social de la Fundació iSocial, i membre del grup de recerca JOVIS.com que des de fa anys investiga el comportament del mercat laboral juvenil.\nL’objectiu de la recerca és analitzar com ha afectat la crisi sanitària al mercat laboral dels més joves, “especialment en els sectors que han arribat a majors quotes de precarització i incidint en la desigualtat per gènere”, explica Cabasés. “També volem esbrinar quines estratègies han adoptat en aquesta situació sobrevinguda i si el fet de tenir estudis universitaris ajuda o no a obtenir millors contractes”, afegeix la professora de la UdL.\nPer fer-ho, l’equip investigador utilitzarà tècniques quantitatives i qualitatives, és a dir, analitzarà dades sobre la vida laboral i altres estadístiques oficials, però també realitzarà entrevistes personalitzades i grups de discussió “per accedir a les experiències de les persones joves, especialment les noies, i les diferents situacions que estan vivint a partir de l’esclat de l’emergència sanitària”, destaca la coordinadora de l’estudi, que es durà a terme a Catalunya i la Comunitat Valenciana. “Són dos nuclis importants de població on l’impacte de la crisi ha tingut implicacions diferents”, assegura.\nLa recerca vol “incidir en el debat sobre el mercat de treball post-pandèmia, a curt termini, en relació a la situació de precarietat laboral juvenil en un marc de creixent digitalització de l’economia”, destaca Maria Àngels Cabasés. “Esperem obtenir una radiografia de com es perpetuen les desigualtats socials i els diferents rols laborals i socials que ocupen homes i dones joves davant un moment de crisi com l’actual”; així com formular “un conjunt de recomanacions per a afavorir l’ocupabilitat de les persones joves i contribuir a la seua emancipació econòmica en la millor de les condicions possibles”, destaca la professora.\nEn aquest sentit, el projecte contempla redactar “un catàleg de recomanacions per al desenvolupament de polítiques públiques de foment de l’ocupació de qualitat dirigides a les persones joves, prenent en consideració les situacions de desigualtat observades”. També una recopilació de casos de bones pràctiques “que el col·lectiu juvenil està implementant per a fomentar noves formes d’organització i d’activitat” i “recomanacions dirigides a la universitat i el conjunt d’agents econòmics i socials per a reduir els impactes negatius sobre l’ocupació juvenil i sota un enfocament interseccional”.\nPrevious: Previous post: Els Serveis Socials davant la intel·ligència de grans quantitats de dades (big data)\nNext: Next post: iSocial, FATEC i SCGG demanem redissenyar el model d’atenció de llarga durada i residencial a Catalunya


Es disparen un 30% les hipoteques a Barcelona en un any\nPla mitjà d'una persona mirant les ofertes de pisos a un aparador d'una immobiliària / Marta Casado Pla (ACN)\nBarcelona signa 1.038 préstecs per adquirir un habitatge en 30 dies, 228 més que el novembre de 2020\nBoom d’hipoteques a Barcelona. La ciutat ha vist un augment del 28,1% del nombre d’hipoteques respecte de fa 12 mesos, segons les últimes dades de l’Ajuntament, que ofereix xifres actualitzades fins al mes de novembre. En aquesta mateixa línia, només al novembre s’han signat 1.038 hipoteques d’habitatge, 228 més que el mateix mes ara fa un any. També s’han tancat més acords al novembre que a l’octubre, quan en van ser 975. Ara bé, són un 17,6% menys que al setembre, quan es van signar 1.259 hipoteques. De fet, fins ara és el mes de setembre el mes amb més moviments en aquest àmbit. A l’altre extrem hi ha gener, amb 757 operacions tancades. Quan encara falta saber què ha passat el mes de desembre, el 2021 s’han signat més hipoteques (11.163) que el 2020, quan en van ser 10.107. No obstant això, Barcelona encara està lluny dels registres de 2010 (16.890) o 2008 (17.790).\nL’import mitjà de les hipoteques signades a Barcelona és de 223.647 euros el mes de novembre, un 1,2% més que l’any 2020, quan va ser de 221.067 euros. En aquest sentit, els valors es mantenen molt similars. Ara bé, si s’observen els valors del mateix mes ara fa 10 anys, es veu un clar increment d’aquest import mitjà. El novembre de 2011 era de 142.980 euros, de manera que s’ha viscut un augment del 56,4%.\nSi s’amplia la mirada, la variació interanual -en els últims 12 mesos- del nombre d’habitatges hipotecats registrats al novembre, s’observa com a Catalunya han augmentat un 29,4%, una xifra encara més elevada que a la ciutat de Barcelona, on el negoci immobiliari és capdavanter. A Espanya les dades són més moderades, tot i que també elevades, amb un increment en un any del 24,1% d’hipoteques.\nQuant al pes que té la capital catalana respecte de l’Estat, el 2,9% d’hipoteques d’habitatge que s’han signat a Espanya durant el mes de novembre de 2021 ho han fet al municipi de Barcelona. Respecte de Catalunya, el percentatge escala fins al 16,7%.


El CH Cambrils debuta a la lliga amb una treballada victòria contra La Salle Bonanova - Revista Cambrils\nPublicat el Dimecres, 6 d'octubre de 2021 10:16h\nUn moment del partit que va enfrontar al CH Cambrils contra La Salle Bonanova, el passat dissabte a la tarda | Berta Ruiz\nCH Cambrils 22 - H.La Salle Bonanova Júnior 19\nPrimera victòria de l'equip sènior del CH Cambrils en seu retorn a la competició després de dos anys d'aturada. No va ser un partit gens fàcil en el debut a la banqueta del tècnic local Claudi Olivé. La Salle Bonanova –un equip molt ràpid– es va avançar durant tota la primera part i els locals, que sempre van anar per darrere en el marcador, no aconseguien mai tenir controlat el partit. La primera part va acabar amb un ajustat 11 a 12, amb mínim avantatge per a l'equip visitant.\nLa segona part va seguir la mateixa tònica. El CH Cambrils, que va fallar moltes ocasions, no aconseguia posar-se al davant fins que van ajustar la defensa i els porters cambrilencs van començar a aturar-ho tot. Això va facilitar la remuntada dels cambrilencs i va permetre aconseguir la victòria.\nEn la propera, l'equip cambrilenc es desplaçarà a la pista del Sant Andreu de la Barca, aquest proper dissabte a les 19.30 hores.


Cursa al Castell de Sant Miquel (llarga) 2014 | Runedia\nCursa al Castell de Sant Miquel (llarga)\nLugar de la salida: Pista Crec\nLugar de la llegada: Pista Crec\n% pista o camino tierra: 96\nEnguany se celebra la vintena edició de la cursa al castell de Sant Miquel. És una de les curses de muntanya amb més tradició a la ciutat de Girona, que recorre un dels trams més coneguts de Les Gavarres.?\nSe celebra dins dels actes de Festa Major de la vall de Sant Daniel, fet que afavoreix la participació activa de molts veïns i veïnes de la vall en l?organització d?aquest esdeveniment esportiu i en garanteix l?èxit.?\nEl punt d?inici i final de la cursa és la pista esportiva del CREC, a tocar del monestir benedictí de Sant Daniel, de gran interès històric i arquitectònic, i el punt de control fix se situa a l?esplanada del castell de Sant Miquel, a 395 metres d?altura sobre el nivell del mar, amb vistes privilegiades de 360 graus.?\nEnguany es proposen dos recorreguts: un de curt de 12,5 km i un de més llarg de 20,6 km, ambdós circulars i amb sortida i arribada en el mateix punt. D?aquesta manera, la cursa resulta atractiva tant per a corredors amb poca experiència com per a esportistes amb més resistència que busquen reptes de complexitat més alta.?\nL?organització de la cursa facilita servei de vestidor i dutxa a tots els participants, així com punts d?avituallament amb aigua i fruita. A més, els participants que acabin la cursa seran obsequiats amb un entrepà de botifarra i una beguda.\nCrec i AVV Vall de Sant Daniel\nprop de casa , interesant\nEstadísticas de la ficha de Carrera ( Cursa al Castell de Sant Miquel (llarga) )\nFecha creación : 2013/06/28 18:22:38\nNúmero de visitas : 4837\núltima modificación del organizador : 2013-06-28 18:22:53\núltima modificación de runedia : 2014-09-14 19:25:08


RESULTATS / CLASSIFICACIONS - CAP DE SETMANA: 21/22 d'Abril de 2018\nBronze per a 3 blaugranes amb la selecció catalana cadet.\nGiulia Julve, Maria Surralles i Alessandra Hurtado han aconseguit el tercer lloc en el CESA 2018 recentment disputat a Valladolid.\nLa selecció catalana cadet torna al podi després de diversos anys amb destacat aportació de les tres jugadores del club.\nEnhorabona noies i Visca Catalunya!\nRESULTATS / CLASSIFICACIONS - CAP DE SETMANA: 14/15 d'Abril de 2018\nVols jugar al Barça? Convocatòria Proves d'Accés 2018\nS'obre el període d'inscripcions per a les proves d'accés als equips del CVB Barça de la temporada 2018-19, per a totes aquelles jugadores que vulguin incorporar-se al club.


Paloma Goizueta Pourthe 5èB Curs 09/10 Madrid 2.\nComunitat de Madrid La situació Esta al mig d’ Espanya 3.\n

La seva població conté 3.255.944 habitants .

Madrid només té una provincia la provincia de

Madrid.

Les seves comunitats veïnes són Castilla la mancha, Castilla i león, Aragón i Extremadura.

MADRID 4.\n

La seva capi tal es Madrid.

\nALCALA DE HENARES 9.


Habilitats i Enginy - Comansi\n> Joguines>Habilitats i Enginy\nHabilitats i Enginy Hi ha 11 productes.\n- Contingut: 1 Banana cube - Tamany Packaging: 15,8x4,5x14,8 cm - Edat: +3 anys\n- Contingut: 1 apple cube - Tamany Packaging: 8,4x8,4x14,5 cm - Edat: +3 anys\n- Contingut: 1 Lemon cube - Tamany Packaging: 6,5x6,5x14,2 cm - Edat: +3 anys\nSón un joc d'habilitat i enginy que redueix l'estrès, exercita el cervell i millorar la memòria. T'uneixes a l'repte? - Mides: 8,4 x 8,4 x 14,4 cm - Contingut: 1 Orange cube - Edat: +5 anys\nÉs un joc d'habilitat i enginy que redueix l'estrès, exercita el cervell i millora la memòria. T'uneixes a l'repte? Mesures: 8,4 x 8,4 x 14,4 cm\nAir pump car vermell\nDesenvolupa la capacitat d'observació i pràctica dels més petits, a través d'un mecanisme d'inflat i propulsió molt original que no deixa indiferent a ningú. Estàs a punt perquè el cotxe surti disparat d'un globus? Contingut: el joc conté dos cotxes-vuit globus. Hi ha 3 dissenys amb diferents colors: vermell, verd i groc. Mesures: 16x16x19 cm Edat: +3\nAir pump car verd\nAir pump car groc\nPer ments inquietes i curioses! Cansat de el clàssic 4 en ratlla, arriba una versió nova 4 al quadrat, llisca els quadrats i fes d'una partida un repte per a la ment. Mesures: 24 x 5 x 24 cm Contingut: 1 tauler setembre bases 16 boles Edat: +7\nNo deixis que la bola caigui! Mides: 39x5x27 cm Contingut: Pista i trest pilotes\n¿como como? el secreto de la piramide


L'incendi de la catedral de Nantes, controlat - Diari de Barcelona | Diari de Barcelona\nL'incendi de la catedral de Nantes, controlat - Diari de Barcelona\nL'incendi de la catedral de Nantes, controlat\nHa destruït el gran orgue, del 1621\nPoc a abans de les 8 els bombers han rebut l’alerta d’un important foc a l’interior de la catedral de la ciutat bretona de Nantes. Un centenar de bombers han treballat des d’aleshores per apagar-lo i les darreres fonts apunten que l'incendi ja està "circumscrit" i, per tant, controlat, tot i que continua cremant.\nL'incendi ha destruït l'orgue de la catedral, que data del 1621. De moment no es descarta cap hipòtesi respecte la causa del foc, tot i que pren força la possibilitat que hagi estat provocat perquè diverses fonts han indicat que tenia tres focus.\nVegeu aquí les declaracions de l'alcaldessa de Nantes, Johanna Roland, just des de davant de la catedral:\nIncendie de la cathédrale de #Nantes : « une journée de tristesse », Johanna Roland, maire pic.twitter.com/h1h79kToVM\nNo és la primera vegada que aquesta catedral, del segle XV, és víctima d’un incendi: el 28 de gener de 1972 ja en va patir un que va obligar a tancar-la durant tretze anys pels treballs de reconstrucció. El maig de 1985 la catedral va tornar a obrir al públic.\nCal recordar que el passat 15 d’abril va cremar, també, l’interior de la catedral de Notre-Dame, a París.\nPodeu seguir l'última hora de l'incendi a través del compte de Twitter dels bombers, el de la periodista de Ouest France Magali Grandet i dels mitjans francesos i bretons:


Aquesta setmana és una setmana diferent per a molts científics, ja que es concedeixen els Premis Nobel. Quan arribes a classe i veus les cares mig adormides dels alumnes, és gratificant explicar-los que aquell tema que els sembla especialment avorrit o àrid resulta que és tan important que els científics que van començar a investigar-hi i dels quals expliquem els seus resultats tenen un premi Nobel. No és que als alumnes els interessi gaire el glamour del premi, perquè segurament actrius i actors, cantants, esportistes i molta gent del món de la faràndula de les xarxes (bloguers, instagramers...) són molt més "glamurosos", tenen moltíssims més seguidors i guanyen molts més diners que qualsevol científic, però té quelcom d'especial adonar-se que el prestigi que aporta un Premi Nobel (almenys, en ciència) només el rep algú que ha aportat alguna cosa realment important a la societat (encara que la societat no ho sàpiga encara, tot s'ha de dir). La majoria de científics premiats no sobresortirien enmig d'una multitud, i potser no en donaríem ni un duro, per ells, però han passat hores i hores esprement-se el cervell, treballant en temes que per a la majoria de mortals són esotèrics, generalment en laboratoris no gaire ben equipats, quan encara no eren famosos ni tenien gaires diners per fer recerca. Potser per això la resta de científics els mirem amb respecte i, els alumnes, com herois.\nCal recordar que en el camp de la física, feia 55 anys que cap dona no guanyava o compartia el Premi Nobel\nEn primer lloc, aquest any les dones estem d'enhorabona. Els premis Nobel d'enguany en les disciplines de ciències experimentals –que em són més properes– física, química i medicina, han guardonat dues dones. Esperem que algun dia no calgui remarcar-ho tant, però ara per ara cal recordar que en el camp de la física feia 55 anys que cap dona no guanyava o compartia aquest premi. De fet, la canadenca Donna Strickland és la tercera dona que mai l'ha guanyat i no és ni tan sols catedràtica a la universitat on treballa, a pesar dels mèrits sobrats. Una excepció que no sol donar-se entre els guanyadors masculins dels premis Nobel. Passa una cosa similar a química, en què Frances Arnold és la cinquena guanyadora d'un premi en la seva disciplina. Totes dues són un bon exemple per seguir per a les noves generacions d'estudiants femenines que vulguin dedicar-se a la recerca científica (us recomano llegir els enllaços adjunts que porten cap al resum divulgatiu de les seves contribucions científiques).\nEn lloc de curar el càncer per destrucció directa van proposar que es podia actuar sobre el sistema immunitari del mateix pacient\nD'altra banda, el premi Nobel de Fisiologia o Medicina d'enguany recau en dos investigadors que, tot i fer investigació bàsica sobre el sistema immunitari, les aplicacions del que van descobrir han revolucionat el tractament del càncer, en particular dels càncers més agressius, com ara el melanoma. La seva idea revolucionària va ser canviar el paradigma. En lloc de curar el càncer per destrucció directa amb agents físics (radiació) o químics (quimioteràpia), aquests científics, de manera independent, van proposar que es podia actuar sobre el sistema immunitari del mateix pacient, activant-lo de forma que fossin els seus limfòcits els que cerquessin, reconeguessin i destruïssin les cèl·lules. La immunoteràpia, l'activació del sistema immunitari del pacient per fer front al càncer que pateix, ha vingut per quedar-se en totes les seves variacions. Em fa una il·lusió particular parlar d'aquest premi Nobel perquè justament en el meu primer article per aquest diari digital vaig escollir parlar de la immunoteràpia com a tractament molt prometedor contra el càncer. Essent el meu primer article de divulgació per a lectors de tota mena, no necessàriament avesats a llegir literatura científica, vaig cercar un títol que em va semblar atractiu, "Harry Potter i les teràpies anticàncer".\nPer si no cliqueu a l'enllaç, us en faig cinc cèntims a continuació. En aquest article explicava amb una mica més de pausa el perquè de la immunoteràpia i com aquesta activació del sistema immunitari del pacient va ser reconegut com el millor avenç terapèutic els anys 2013 i 2015 per la revista Science. Igualment, des dels 2011 fins al 2017, s'han anat acceptant diverses aplicacions de la immunoteràpia per al tractament de càncers molt resistents als tractaments convencionals. Per entendre com funciona la immunoteràpia, us explicava que les cèl·lules tumorals agressives s'escapen de la vigilància contínua del sistema immunitari posant-se "una capa d'invisibilitat", de forma que les cèl·lules del càncer passen desapercebudes i poden continuar creixent descontroladament, fent metàstasis i comprometent la vida del pacient. Com aconsegueixen les cèl·lules canceroses aquesta "invisibilitat"? Doncs ho fan expressant una proteïna inhibitòria, PD-L1, que desactiva l'activitat dels limfòcits T que les destruirien. Aquesta proteïna actua sobre el receptor PD-1 dels limfòcits, com una clau en un pany, i apaga la funció del limfòcit T, com un interruptor. La immunoteràpia és una estratègia de tractament anticàncer que impedeix aquesta inhibició per part de les cèl·lules canceroses i permet que els limfòcits T estiguin sempre actius i amatents. Fins ara, la majoria de tractaments d'immunoteràpia en humans han emprat un anticòs específic, que impedeix que la clau entri en el pany. I l'èxit ha sigut variat perquè, quan triomfa, triomfa de veritat, però és cert que no tots els pacients responen igual.\nHi ha altres proteïnes que controlen l'activitat dels limfòcits T, els nostres vigilants perpetus del sistema immunitari, per exemple CTLA-4. En aquest cas, també actua com una clau en un pany, però en un moment molt anterior de l'activació del sistema immunitari. Un dels guardonats amb el premi Nobel va ser el primer a proposar una possible immunoteràpia, i en els assajos clínics s'usava un anticòs per evitar que "l'interruptor o fre" CTLA-4 inactivés els limfòcits T. Però la immunoteràpia contra CTLA-4 té efectes secundaris que poden ser greus, ja que aquest tractament deixa els limfòcits T permanentment actius, podríem dir que exacerbadament actius, i, llavors, no només destrueixen les cèl·lules canceroses, sinó que també actuen contra les cèl·lules sanes i causen una malaltia autoimmune greu. Com veieu, cal anar amb compte perquè el sistema immunitari és la nostra defensa, però també pot ser la nostra destrucció. S'ha de trobar el difícil equilibri.\nAra ja sabem que hi ha gent amb càncers molt greus i avançats, fins i tot amb metàstasis (melanoma, càncer de pulmó, carcinoma de Merkel...) que es poden curar de forma definitiva o quasi definitiva amb immunoteràpia. Més encara, es creu que combinant diversos tractaments dirigits, el que s'anomena medicina oncològica de precisió, incloent-hi la immunoteràpia, podrem curar la major part de càncers. I per això hem d'estar contents pel premi Nobel del 2018, perquè sabem que aquesta recerca bàsica de fa 20 anys ha suposat un pas de gegant revolucionari cap al tractament i cura del càncer, una malaltia que encara causa una elevada mortalitat a la nostra societat i que ens pot afectar a tots.


Un 17 % dels atesos pels Serveis Socials són nous usuaris | betevé\nUn 17 % dels atesos pels Serveis Socials a Barcelona durant la pandèmia són nous usuaris\nEl govern municipal preveu més usuaris aquest 2020 i per això demana a la Generalitat i l'Estat millorar l'acompanyament de persones vulnerables\nMarta Font Marsal | Sergio Segura | dijous, 21 de maig del 2020, a les 16.05\nDes que va esclatar la pandèmia del coronavirus i es va decretar l’estat d’alarma, els Serveis Socials de Barcelona han atès 34.385 persones. La majoria dels usuaris ja havien sol·licitat ajudes en els darrers 12 mesos, però el 17 % (gairebé 6.000 persones) feia més d’un any que no recorrien a aquest servei o inclús no ho havien fet mai abans. Això deixa entreveure l’impacte socieconòmic que ha tingut i té encara avui la crisi sanitària en ciutadans que, abans de l’epidèmia, no es trobaven en situació de vulnerabilitat. El govern municipal preveu més usuaris els pròxims mesos i per això demana treballar conjuntament amb Generalitat i Estat per millorar-ne l’acompanyament.\nLes persones ateses en només dos mesos, entre el 16 de març i el 15 de maig del 2020, representen més d’una tercera part de totes les ateses el 2019 (90.000 persones). La regidora de Salut, Gemma Tarafa, ha agraït tot el personal dels serveis socials municipals per la “intensitat” amb què han treballat durant la fase més crítica de la pandèmia.\nLes dones, les més afectades\nLa vulnerabilitat afecta especialment les dones, que representen el 60 % dels nous usuaris de Serveis Socials i el 72 % del total d’atesos durant la pandèmia. Per districtes, Ciutat Vella (6.090), Nou Barris (5.740) i Sants-Montjuïc (4.628) acumulen gairebé el 50 % de tots els atesos. A la cua de la llista estan Sarrià – Sant Gervasi (953) i les Corts (968).\nUna altra dada que il·lustra l’increment de l’atenció feta per Serveis Socials és el nombre d’ajudes d’emergència donades: 9.292 els últims dos mesos, quan al febrer d’aquest mateix anys se’n van donar 2.156. Segons l’Ajuntament, el 80 % han sufragat despeses d’alimentació i el 20 % han estat vinculades a l’habitatge. De fet, abans de la crisi de la covid-19 Serveis Socials donava 3.810 àpats diaris a persones vulnerables i ara en faciliten 11.150 cada dia, el que representa un increment del 192 %.\nTarafa ha destacat l’impacte emocional que tindrà l’epidèmia: a banda de la crisi sanitària, econòmica i social, també n’hi haurà una de “salut mental” per les pors i les angoixes que ha generat la situació en molts ciutadans.\nReobren 11 centres de Serveis Socials\nUn cop passat el pitjor de la crisi sanitària, 11 centres de Serveis Socials de Barcelona reobriran al públic el 25 de maig, quan la ciutat avançarà a la fase 1 de la desescalada si el Ministeri de Sanitat així ho autoritza. L’emergència de la covid-19 va portar l’Ajuntament a tancar tots els centres excepte nou, que van continuar oberts per garantir l’atenció presencial d’urgència a les persones vulnerables. Per tant, a partir de dilluns n’hi haurà 20 d’oberts. Els 15 equipaments que continuen tancats no es reobriran fins a la fase 2 de la desescalada.\nEntre les persones ateses per Serveis Socials hi ha persones sense llar, algunes de les quals han estat allotjades durant el confinament decretat per la pandèmia. La regidora Tarafa ha explicat que la gran majoria de les 714 places creades extraordinàriament per acollir persones sense habitatge han estat ocupades: només entre 50 i 60 llits han quedat lliures.\n— Ajuntament de Barcelona — coronavirus — serveis socials\nEl coronavirus pot tenir seqüeles greus que es tracten en espais de rehabilitació\nEl Vall Hebron agraeix la feina dels residents de la pandèmia


Última sessió ordinària del Ple Municipal de l’actual mandat | Ràdio Calella Televisió\nTres mocions i un dictàmen de modificació de la plantilla i relació de llocs de treball figuren a l’ordre del dia de la sessió ordinària del Ple Municipal que l’alcaldessa ha convocat per aquesta tarda, l’última de l’actual mandat municipal previ a les eleccions del 26 de maig. El Ple Municipal començarà a les 18.30h i serà retransmès en directe per Ràdio Calella TV.\nEls grups municipals debatrà la moció del PDeCAT que reclama un enduriment del Codi Penal per combatre l’augment dels robatoris en domicilis. Les altres dues mocions les presenta el Grup Municipal d’ICV, que reclama lluitar contra la criminalització dels joves migrants i dotar econòmicament el seu procés d’acollida i integració, i per demanar la retirada del Decret Llei de mesures urgents per a la millora de l’accés a l’habitatge que s’està tramitant al Parlament de Catalunya.\nEn el Ple Municipal d’abril també es debatrà la modificació de la plantilla i la relació de dos llocs de treball.\nSegüent S’inicia un cicle de xerrades sobre el TDAH adreçat a les famílies\nAnterior L’associació de veïns Calella Centre també presenta al·legacions a la modificació del POUM


Estalvieu diners i us preocupeu. Com configurar la bossa cosmètica de càpsules més adequada?\nQuè és una "bossa cosmètica per càpsules"? És similar al “armari càpsula” que tothom sol cridar. Tot i que no hi ha massa articles en aquesta bossa cosmètica, conté els "articles bàsics" necessaris per al maquillatge diari. I el producte ...\nCom maquillar-se a l’estiu que no és greixós i no s’enlaira!\nDes de principis d’estiu, el major mal de cap per a fades com jo que no paren de buscar bellesa és treure’s el maquillatge a l’estiu, especialment quan el maquillatge és calent i el maquillatge es desfà. Després de mitja hora de maquillatge seriós, es converteix en un gran ...\n3 llapis de llavis molt adequats per a l’estiu, la bellesa plora!\nA diferència de la sensació "pesada" de tardor i hivern, l'estiu és gairebé "refrescant" per enlairar-se i el maquillatge també és una tendència de lleugeresa i transparència. Però per transparent que sigui el maquillatge, aplicar una barra de llavis continua sent un pas indispensable per a moltes persones. ...\nFeu 4 estils de maquillatge d'ulls, només n'hi ha prou amb una ombra d'ulls.\nCrec que moltes belleses tenen aquest tipus de problemes. Moltes ombres d’ulls multicolors són increïbles a primera vista. Després de fer una comanda impulsiva, troben que no tenen manera de començar. Al final, el seu destí només es pot reduir a recollir cendres al fons del calaix ...\nCom aplicar el maquillatge, faciliteu-lo en 5 passos\nPas 1: Hidratant Aplicar maquillatge és un art. La pell suau i flexible és el vostre millor material. Per aconseguir-ho cal una crema hidratant. Renteu-vos la cara i, a continuació, apliqueu-ho amb llibertat, donant uns minuts a la pell per absorbir la loció o l’esprai. Pas 2: Primer Primer ajuda a preparar la pell per a ...\nCom triar les pestanyes postisses adequades per a la forma dels ulls?\nMolta gent està confosa sobre com conèixer les seves pròpies formes d’ulls i com triar les pestanyes postisses adequades. A continuació trobareu la introducció detallada i els suggeriments per a la vostra referència. Kalocils Beauty sempre us ofereix les millors pestanyes postisses. ...\nCom personalitzar el vostre logotip privat, el procés de personalització professional us estalvia temps i esforç.\nCom personalitzar el vostre logotip privat, el procés de personalització professional us estalvia temps i esforç. 1, envieu el fitxer del logotip Per personalitzar el logotip, envieu els fitxers font del logotip en format AI o PDF. Un fitxer de logotip clar ens pot ajudar a presentar millor l’efecte d’impressió del logotip en imprimir. El ...\nCom aplicar pestanyes postisses, la forma més senzilla de fer que els ulls brillin i tinguin glamur\nCom aplicar pestanyes postisses, la forma més senzilla de fer brillar els ulls i glamour 1, prepara't per portar pestanyes postisses. Mantingueu la tira de pestanyes fins als ulls per comprovar que la longitud correcta no sigui massa llarga, cosa que resultarà incòmode ...\nLa taxa de creixement de les vendes al detall de cosmètics a l'octubre va ser tres vegades comparada amb el mateix període de l'any passat, amb un total de 28.100 milions de iuans, amb un augment del 18,3% interanual.\nEl 16 de novembre, l'Oficina Nacional d'Estadístiques va publicar dades que mostren que a l'octubre, el total de vendes al detall de béns de consum al meu país va ser de 3.857.600 milions de iuans, un augment interanual del 4,3% i la taxa de creixement de l'1,0 punt percentual superior al mes anterior. Entre ells, el t ...\nLa qualitat del producte de maquillatge superior prové de la investigació i el desenvolupament continus i del control i gestió de la qualitat. Nanchang Weiti Technology Co, Ltd és una empresa de cosmètics diversificada que integra desenvolupament de productes, producció i vendes en línia. Complir el principi corporatiu de "Q ...\nQuines són les millors pestanyes de pèl d’animals i artificials?\n1, pèl d'animals El pèl d'animals es converteix en pestanyes postisses del pèl extret d'animals. En comparació amb les pestanyes de fibra, és més desordenat, però com que és el pèl que s’extreu d’animals, és molt similar al pèl del cos humà, amb una mica d’oli. Té un sentit de la brillantor. Diferents pèls d’animals ...\nVenedors de pestanyes, pintallavis, Pestanyes, Extensions de pestanyes, delineador d'ulls, pestanyes de visó,


Institut de Ciències de l'Educació > Innovació docent > Grups d'innovació docent > GID Competències Emocionals en Educació Social\nUdG ICEInnovació docentGrups d'innovació docentGID Competències Emocionals en Educació Social\nCompetències Emocionals en Educació Social\nEl grup té com a finalitat millorar la formació de les competències emocionals en el marc del Grau en Educació Social. Aquesta millora de la formació s’adreçarà a dos nivells: la gestió de les pròpies emocions, i l’acompanyament educatiu de les emocions de les altres persones. És a dir, com a competències per al creixement personal, però també com a competències professionals.\nLa necessitat sorgeix dels resultats de dues recerques realitzades en el marc dels estudis. D’una banda, una recerca sobre la inserció dels graduats i de l’altra, la recerca sobre la incidència de la Pandèmia en les funcions i competències dels professionals de l’educació social. Ambdues recerques van donar com a resultat la necessitat de millorar les competències emocionals dels futurs educadors i educadores socials.\nEls objectius del Grup d’Innovació Docent són:\nMillorar la competència emocional de professorat i alumnat.\nFacilitar els processos d’ensenyança-aprenentatge de competències emocionals de forma sistemàtica al llarg del grau d’Educació Social\nFer un diagnòstic de la formació de les competències emocionals que s’està realitzant en el Grau.\nDissenyar i graduar el procés formatiu de les competències emocionals, tot identificant assignatures i mòduls a cada un dels cursos, en els que reforçar i millorar la formació de les emocions.\nArantza del Valle (coordinadora) Psicologia\nCarme Trull Pedagogia\nEulàlia Guiu Pedagogia\nNúria Balliu Pedagogia\nRaquel Carrión Pedagogia\nMaria Rentero Pedagogia\nNúria Ferrer Pedagogia\nCarolina Puyaltó Pedagogia\nAnna Planas Pedagogia\nGemma Diaz Pedagogia\nEduard Carrera Pedagogia\nCoordinadora: Arantza del Valle\nPublicacions GID Competències Emocionals en Educació Social\nActivitats GID Competències Emocionals en Educació Social


Camping y Bungalows con programa de animación en Santa Eulàlia de Ronçana\nInicio Campings Destinos Camping con programa de animación en Santa Eulàlia de Ronçana\nCampings con programa de animación en Santa Eulàlia de Ronçana\nArenys de Mar - Barcelona - a 28.79 km.\nCanet de Mar - Barcelona - a 29.18 km.\nCanet de Mar - Barcelona - a 30.54 km.\nSant Cebrià de Vallalta - Barcelona - a 31.19 km.\nSant Pol de Mar - Barcelona - a 31.23 km.\nSant Pol de Mar - Barcelona - a 31.64 km.\nSant Feliu de Buixalleu - Girona / Gerona - a 32.11 km.\nManresa - Barcelona - a 32.76 km.\nCalella - Barcelona - a 34.70 km.


Un miler de persones aturades més al Maresme - RÀDIO MARINA 100.3 | RÀDIO MARINA, sempre al teu costat\nUn miler de persones aturades més al Maresme\nL’informe elaborat per l’Observatori de Desenvolupament Local del Consell Comarcal del Maresme constata que, tot i que octubre sol ser un mes en què augmenta la xifra de persones aturades, el registre d’aquest any és el més intens des de 2008. Tot i això, la comparativa interanual reflecteix un descens de l’1,19% en el nombre de persones aturades respecte al mateix període de l’any anterior.\nEl passat mes d’octubre va ser negatiu per a l’ocupació. La llista de persones demandants de feina al Maresme s’ha incrementat fins arribar a les 24.666, 1017 més que al setembre. Aquest augment es reparteix entre tots els sectors econòmics, encara que, pel volum, destaca el sector serveis. En concret, el 86% de les noves inscripcions als serveis d’ocupació comarcals provenen d’aquest sector econòmic. El sector serveis és, a més, el que cocentra el 70,3% del total de persones de la comarca que cerquen feina.\nLes dades del mes d’octubre situen el Maresme amb una taxa d’atur de l’11,83% amb realitats municipals que oscil·len entre el 6,06% de Tiana i Alella i el 16,59% de Pineda de Mar o el 16,11% de Santa Susanna.


«Els poetes diuen que lliguen, però lliga més un futbolista» - Diari de Girona\n«Els poetes diuen que lliguen, però lliga més un futbolista»\nalbert soler 05.03.2019 | 06:00\nEl banyolí Miquel Aguirre publica nova novel·la, «Animals dels marges», un relat d'éssers marginals, perdedors i desferres del sistema, amb la carretera N-II com a fil conductor\nTothom que es queda al marge és marginal?\nCrec que no. Un marginal pot ser algú que intenta entrar a l'ona però la societat o les convencions no l'accepten. En canvi, algú que queda al marge és per voluntat pròpia, és una decisió individual i intransferible. Són dues coses diferents, si bé en els marges també hi trobem marginals.\nLa carretera N-II és un cau d'històries sòrdides?\nCrec que sí. Primer perquè tenim una N-II que contacta amb la frontera, i tota frontera és un escenari extraordinari. Ve a ser com Tijuana, com El Paso, necessàriament hi ha d'haver situacions meravelloses. Entre que ens porta a la frontera i que es una carretera que ha quedat mig desballestada i mig marginada per l'autopista, és un escenari ideal. Molt millor que una novel·la transcorri a l'N-II que al Passeig de Gràcia.\nPer això no acaben mai d'arreglar-la?\nEn el fons és una subvenció indirecta als escriptors, com que estem sempre en precari i no ens ajuden, com a mínim ens han d'oferir paisatges interessants. I fauna interessant, perquè un paisatge sense fauna no ajuda un escriptor.\nCom quedaran els marges de la carretera si després d'eliminar el toro d'Osborne ens volen eliminar les senyoretes que s'hi asseuen?\nAlmenys en aquest país, és impossible endreçar les coses. Les coses sempre acabaran desendreçant-se.\nUn personatge del llibre es declara poeta desgraciat. Una redundància?\nHo és, però és que als poetes els encanten les redundàncies. Els escriptors es classifiquen en lletraferits, escriptors mediàtics... Després anem baixant de categoria i trobem l'escriptor local, com jo. I encara més a sota, hi ha els poetes. La poesia sí, que és marginal, avui.\nPerò els poetes lliguen.\nAixò és el que diuen ells, però lliga més un futbolista.\nEls llibres són perillosos?\nMolt, només ha de veure que davant d'una parada de llibres la gent s'aparta uns metres com si hi hagués un maletí amb uns cables verds i vermells. Els índexs de lectura a Catalunya són pobríssims, i això és perquè la gent té pànic als llibres.\nEl seu, a qui amenaça?\nAl mateix autor.\nAl relat surten execucions simbòliques. A Catalunya ens estem acostumant que tot sigui simbòlic?\nAls catalans ens agrada molt el simbolisme: la Moreneta, les muntanyes de Montserrat... Ara bé, a vegades el que comença essent simbòlic acaba essent real. La mateixa Església està carregada de litúrgia i de simbolismes, però des de fa 2.000 anys és una veritat incontestable.


Digital learning | Ofigrafic\nDigital Learning by Ofigràfic\nFomentant les aules digitals\nAmb Digital Learning by Ofigrgàfic presentem una proposta de solucions i serveis específics per a l'escola digital. Aquesta proposta permet als centres educatius relacionar les persones que formen part del centre, els espais que utilitzen i la informació que gestionen. Amb Digital Learning, la seva aula digital tindrà accés a eines per a proporcionar als alumnes un aprenentatge digital. A més a més, estalviarà en costos i optimitzarà recursos.\nDigital Learning és la solució pensada per a gestionar la informació dels centres educatius en la seva globalitat per la seva transformació en escoles digitals. Ho fa connectant els usuaris amb els espais on treballen i amb la informació del seu dia a dia. L'objectiu és que aquests usuaris tinguin accés a la informació en qualsevol moment i des de qualsevol lloc.\nAdministració del Centre\nDóna servei a tres nivells d'usuari amb necessitats professionals o formatives diferents.\nRecursos i informació docent\nPosa tota la informació i documentació a l'abast de cada tipus d'usuari.\nEspais físics o digitals\nCentre / Administració\nOfereix solucions que permitin als usuaris accedir a tota la informació des de qualsevol espai.\nA nivell funcional, el Digital Learning incideix en tres àmbits:\nAccés a la informació: que totes les persones puguin accedir a la documentació de manera ràpida i ordenada.\nEntorn col·laboratiu: per a què la informació pugui ser compartida per totes les persones i espais diferents de forma segura, àgil i ràpida.\nComunicació a l’aula: que els alumnes i docents tinguin totes la facilitats per participar i impartir les classes.\nCOM APLIQUEM LES SOLUCIONS DEL DIGITAL LEARNING?\nEl Digital Learning by Ofigràfic incideix en 3 àmbits diferents. Aquests compten amb un conjunt de productes i serveis amb què aconseguirà modernitzar el seu centre educatiu i apropar als alumnes a un entorn digital. D'aquesta manera es convertirà en una escola digital. Per completar la digitalització al seu centre, el Digital Learning inclou serveis remots i presencials. Així garantim el total funcionament dels equips alhora que acompanyem en la transformació digital.\nTecnologies Digital Learning: digitalitzi les seves aules!\nPissarres digitals Projectors Equips de videoconferència\nPantalles interactives Gestió documental Solucions Triple A\nSolucions en funcionalitats Solucions d'arxiu i escaneig Equips d'impressió\nVol saber l’estatus de la transformació digital al seu centre?\nSol·liciti una aproximació consultiva totalment gratuïta i sense compromís, un dels nostres Assessors IT es posarà en contacte amb vostè:


Cap-Vermell - Venda i canvi\nvostè es troba aquí: Inici Venda i canvi\nLa cafeteria "La flor de lys" cerca cambrer\t15.05.2013\tCecile\tLa cafeteria "La flor de lys" cerca personal.Se cerca cambrer-a per cafeteria a Cala RajadaSe requereix bona presentació, experiència, simpatia i motivació.També se demana saber alemany i, si pot ser, nocions de francès.Presentar-se a "La flor de lys", carrer l'Agulla, 47 Llegiu-ne més...\tSe regalen canets\t06.05.2013\tCapVermell\tSe regalen quissons nascuts el dia 25 d'abril 2013, en mes i mig se desnonen. Rater mallorquí. Bona raça per a finques, cases o pisos. Telèfon 619457971SE REGALAN/ VERSCHENKT Llegiu-ne més...\tS'ofereix eco-jardiner\t15.03.2013\tCapVermell\tEs ven moto Aprilia Sonic 50 cc\t14.03.2013\tCapVermell\tEs ven moto Aprilia Sonic 50 c.c . Molt bon estat, frens i llantes daurades. Amb ITV passada fins el 2014 Es ven per no usar-la. Preu:700€ negociablesTelèfon: 692159716 / 692397916\nLlegiu-ne més...\tEs lloga apartament moblat a Cala Rajada\t20.02.2013\tCapVermell\tEs lloga apartament moblat a Cala Rajada, zona cèntrica i tranquil·la (darrere l'hotel Capricho)- Cuina i bany- Dues habitacions- Sala menjador- Balcó i bugaderiaNo s'admeten animals de companyiaPreu: 350 euros (aigua i llum a part)Contactar: 686420223 - 653608413\nLlegiu-ne més...\tEs lloga pis moblat a Cala Rajada\t19.02.2013\tCapVermell\tEs lloga pis moblat a Cala Rajada, zona cèntrica i tranquil·la (darrere l'hotel Capricho)- Bany i cuina nous- Dos habitacions- Sala menjador- Terrassa- NO s'admeten animals de companyiaPreu 450 euros (aigua i llum a part)Contactar: 686420223 - 653608413\nLlegiu-ne més...\tS'ofereix jove pianista 16.02.2013\tCapVermell\tJove pianista, s'fereix per a noces, bateigs i comunions. També com a ambientació de restaurants, hotels i events. Es pot consultar el repertori a www.muckensturm.blogspot.com.es Contactes; mòbil 670520790, Telèfon 971556404\nLlegiu-ne més...\tEs lloga pis a Capdepera\t14.02.2013\tCapVermell\tEs lloga pis de 2 habitacions, moblat, amb aire condicionat, bany, cuina americana amb sala d´estar i bugaderia. Terrassa amb vistes al castell. Preu 475 €, aigua i llum a part.Contacta 679 660 400 Es cerca pis o casa per llogar a Capdepera\t11.02.2013\tCapVermell\tEs cerca pis/casa per llogar zona de Capdepera. Imprescindible amb pàrquing i moblat.\nA la venda cadira de rodes\t07.02.2013\tCap Vermell\tInteressats contactau amb Patricia669 228 131\nLocal per llogar a Cala Rajada\t03.02.2013\tCap Vermell\tEs lloga local a Cala Rajada c/Elionor Servera cantonada C/Magallanes. Dos locals comunicats un de 60,80 m2 i l'altre de 30,65m2 amb terrassa de 116m2 i 26m2. Llegiu-ne més...\tA la venda Peugeot 306 HDI\t03.02.2013\tCap Vermell\tA la venda Peugeot 306 HDI (Diesel) 2.0 - 110Cv de l'any 2000. Més informació al telèfon 626 95 12 15 Llegiu-ne més...\tClasses de guitarra\t25.01.2013\tCap Vermell\tSi tens ganes d'aprendre a tocar un gran instrument com la guitarra, truca al 607295442 i parlem.Classes particulars o en grup segons nivell.\nEs ven sofà i puf\t22.01.2013\tCapVermell\tEs ven un sofà de tres places i un puf.Preu: 150 eurosTelèfon de contacte: 609 611 956\nLlegiu-ne més...\tEs ven conjunt de bústies per comunitats\t24.12.2012\tCapVermell\tES VEN\nEs ven taula de centre per a sala d'estar\t24.12.2012\tCapVermell\tES VEN Taula de centre per a sala d’estar en perfecte estat.\nMesures: - Superfície 1 m2.\nPreu 200 €, negociables.\nA la venda conjunt de sofàs\t16.12.2012\tCapVermell\tA la venda aquest conjunt de sofàs de pell natural, en perfect estat, per 430 euros. Interessats cridau al 618 39 04 38 Se pot passt a veure'l sense compromís. Llegiu-ne més...\tEs ven embarcació de vela classe Estel\t06.12.2012\tCapVermell\tEmbarcació de vela lleugera de la classe Estel en venda.\nManiobra senzilla, ideal per a un adult o dos infants.Fàcil de governar. Preparat per fer regates.Es ven amb carretó d’avarada, totalment equipat i amb complements diversos.\nLlegiu-ne més...\tEs ven pebre coent ecològic de Binifela\t06.12.2012\tJordi de Binifela\tEs ven pebre coent per matances (ecològic de Binifela). Aquest pebre cou !!! També em queda pebre bord (de tap de cortí).\nClasses d'angles batxillerat/preparació exàmen de selectivitat\nEs ven piano ROLAND HP237\nEs ven cadira de barber antiga\nMr Gay a la plaça dels Pins Fotos del concurs "el mercat medieval 2013"\nBihotz, dansa contemporànea en el Centre Cap Vermell\nTenim 437 visitants en línia


##blind-nav_titol## Nova normativa de visites de familiars i acompanyants\nLes mesures seran efectives a partir d'avui divendres, 16 de juliol\nAmb motiu de l'evolució epidemiològica i per tal de garantir la seguretat dels pacients i professionals d'Àptima Centre Clínic, a partir d'avui divendres -16 de juliol- s'aplicaran restriccions de les visites de familiars i acompanyants al nostre centre.\nEl pacient ha de designar en el moment de l’ingrés una persona que ha de complir els següents requisits:\nAportar una PCR negativa de les 72 hores prèvies a l’ingrés.\nRestar amb el pacient a l’habitació al llarg de tota l’estada de l’ingrés sense poder entrar i sortir. Àptima ofereix la possibilitat de demanar tots els àpats per l’acompanyant, previ pagament si la companyia no es fa càrrec o si el pacient és garant PRIVAT.\nA l’arribada del pacient al servei d’Admissions (en el cas de pacient programat) se sol·licitarà la PCR de l’acompanyant.\nSi l’acompanyant no aporta PCR, s’haurà d’acomiadar a la planta 0 Edifici A (ed.Àptima) i pujar sol a la planta assignada)\nL’esmentada restricció contempla una sèrie de situacions especials:\nEls pacients oncològics, pacients en procés de final de vida, parts i menors: Podran tenir un acompanyant fixe a l’habitació (sense PCR), que no podrà sortir al llarg de tota l’estada de l’ingrés hospitalari. En el cas de claudicació, es valorarà per la supervisió de la planta la possibilitat de fer canvi.\nÀptima Centre Clínic CEX Ambulatòria\nTornem a estar en fase de transmissió comunitària, per tant s’haurien d’abstenir de venir a l’hospital les persones amb signes i símptomes d’infecció respiratòria o en cas de sospita de contacte amb malalt Covid-19.\nUs adjuntem la normativa sobre la Recollida de pertineneces dels pacients\nAmb motiu de l'evolució epidemiològica i per tal de garantir la seguretat dels pacients i professionals d’Àptima Centre Clínic, a partir del 16 de juliol- s’aplicaran restriccions les visites de familiars i acompanyant.


Riu avall XAVIER SERRANO\nVolves d’arbres de boscos llunyans volen cap al parabrisa del cotxe com neu de maig barrejada amb pluja fina. Si visqués eternament no sé quina seria l’energia que em faria llevar cada dia. Potser les ganes de tornar a veure florir els arbres a la primavera, de descobrir alguna cosa que no sabia. Acabo d’estrenar aquest mes i ja desitjo íntimament que arribi el maig següent. No vull córrer, ni estic afamada de temps. És que penso que tot s’hauria de viure dues vegades. La primera, per sorprendre’ns. I la segona per gaudir de la sorpresa dels segons previs. Pujar dues vegades al cavallet de fira, reviure la primavera per recollir totes les volves caigudes, tornar a veure els solcs que pentinen el camp i curar-me les ferides profundes que per molts cops i talls que em faci, sempre són les mateixes dues, la cicatriu de la meva panxa, per on va sortir una vida, i la cicatriu invisible que van deixar els pares en la meva pròpia, de vida.\nHi ha tants motius per desitjar un altre maig, que no paro de trobar-ne de nous cada vegada que hi penso. Allunyar-nos encara més de la pandèmia, acostumar-nos a tornar estar a prop els uns dels altres sense desconfiança, treure’ns de sobre el cansament i l’apatia col·lectiva. No fa tants anys ens creiem més feliços que ara, em comenta un amic. Teníem un pla com a societat, teníem un somni compartit. Que no es deixi vèncer, li dic. Mentre parlem una nena cau al terra i pren mal en un genoll. Plora desconsoladament. La seva àvia li neteja la ferida amb una ampolla d’aigua i li posa una tireta que tot ho cura. Encara gemegant comença a caminar. Primer coixeja, però de seguida se l’il·lumina la cara. El mal esdevé un joc i salta a peu coix de rajola en rajola com si res hagués passat. L’aplaudiria.\nMiro el camp solcat penso que hi ha altres ulls que també l’observen a través dels meus. És un pensament que mai tinc davant de la pantalla de la televisió, ni del mòbil, ni del forn de cuina. Costa d’entendre que puguem trobar la felicitat envoltats de tecnologia, d’aparells en comptes d’arbres. Però avancem per aquest pendent sense resistir-nos-hi. Riu avall. La natura salvaguarda l’herència i perpetua els somnis com també ho fan objectes de casa que tenen el valor que nosaltres els hi dipositem perquè no en tenim mai prou, volem que tot sigui més del que és. El rellotge de corda guardat al calaix –temps–, el gerro de la rosa de cada Sant Jordi –amor–, la manta que m’acotxa –cura. Seria bonic que ens perseguíssim a camp obert i que entre anades i vingudes dibuixéssim llaços, símbols infinits sobre l’herba verda, i que algú ens veiés.


L'Any Carles Fontseré arriba a Girona amb l'exposició «Photocitizen» - Diari de Girona\nL'Any Carles Fontseré arriba a Girona amb l'exposició «Photocitizen»\n?Gerard Bagué pronunciarà la conferència sobre «Les memòries: Autobiografia contra història oficial»\nddg girona 12.01.2017 | 07:18\nn L'Ajuntament de Girona, la Diputació de Girona i el Departament de Cultura de la Generalitat han organitzat un programa d'activitats conjunt per celebrar l'Any Fontserè.\nLes activitats es portaran a terme durant el primer trimestre de l'any i se centraran a divulgar la vida i l'obra del polifacètic artista Carles Fontserè amb motiu del centenari del seu naixement (1916-2016).\nEn el marc d'aquestes activitats s'han organitzat dues exposicions, una conferència i una lectura dramatitzada. Avui dijous (19.30 h), l'Escola Municipal d'Art inaugura la mostra Carles Fontserè: photocitizen a la Sala d'Exposicions del Centre Cultural la Mercè.\nPhotocitizen és una exposició fotogràfica comissariada per Núria F. Rius i Ricard Planas i organitzada conjuntament entre el Departament de Cultura i l'Escola Municipal d'Art amb la col·laboració de l'Arxiu Comarcal del Pla de l'Estany. Es tracta d'un recull de treballs fotogràfics realitzats per Fontserè a New York pels volts del 1958.\nD'altra banda, fins al 4 de febrer, la Biblioteca Carles Rahola acull l'exposició Mirades a Fontserè.\nL'Escola Municipal d'Humanitats també ha programat una conferència sobre Fontserè el dimecres 8 de febrer, a les 19 h, al Centre Cultural la Mercè. Gerard Bagué pronunciarà Les memòries de Carles Fontserè: autobiografia contra història oficial.


Bonig veu una "irresponsabilitat política i moral" que Cs i PSPV estiguen ara "en qüestions polítiques i orgàniques" | Valencia Extra\nBonig veu una "irresponsabilitat política i moral" que Cs i PSPV estiguen ara "en qüestions polítiques i orgàniques"\nLa presidenta del PPCV, Isabel Bonig, ha assegurat aquest dijous que li sembla una “irresponsabilitat política i moral” que Ciutadans i PSPV estiguen ara, enmig de la pandèmia del coronavirus, en “qüestions polítiques i orgàniques”.\nAixí s’ha pronunciat Bonig en roda de premsa en ser preguntada sobre l’oferiment del portaveu de Cs, Toni Cantó, a arribar a acords amb PSPV i PP tant en la Generalitat com en diputacions i ajuntaments. També va apuntar que havia rebut propostes “oficioses” de socialistes respecte a la Diputació d’Alacant i l’Ajuntament d’Alacant, on Cs governa amb el PP.\n“La política de pactes de cada partit la marca cada partit”, ha dit, però li va estranyar i va sorprendre aquesta afirmació: “El que funciona bé, com la diputació i l’ajuntament, no sé per què hem de canviar-ho”.\n“Són unes paraules molt desafortunades, el PSPV li ha teixit una tela d’aranya i ha caigut”, ha agregat, incidint en què és “una irresponsabilitat” estar en aquests temes en plena pandèmia: “Qui pretenga traure rèdit polític d’aquesta situació ho pagarà”.


El Museo presenta su programación cultural Primavera – Verano – Museu d'Alcover\nEl Museu d’Alcover ja ha presentat la programació Primavera-Estiu 2016. Aquesta correspon a la segona edició de la programació cultural del Museu per aquest any i preveu dur a terme 4 actes, repartits en els mesos d’abril, maig, juny i juliol.\nEl primer acte tindrà lloc el divendres 22 d’abril a les 20:00h, i serà el taller-degustació titulat: Els secrets de la mel, on de la mà d’un professional apicultor, l’Alcoverenc Josep M. Llorens, descobrirem la mel com a aliment saludable i sostenible, com innovació i patrimoni gastronòmic i com un producte natural de millora en la qualitat de vida de les persones\nEl mes de maig seguiran els actes, més concretament el dia 21, amb la nit màgica dels museus. Un recorregut històric pel nucli antic, on els participants veuran com la fotografia, el cinema, la música i els avenços tecnològics transformaren la vida quotidiana immortalitzant els pobles i el llegat del seu passat.\nAquesta activitat està organitzada conjuntament amb el Convent de les Arts amb motiu del Dia Internacional dels Museus, (18 de maig). Al finalitzar el cinema musicat que tindrà lloc al Convent de les Arts (consulta horari i preus a conventarts.cat) s’iniciarà el recorregut històric (22:00h), que és una activitat gratuïta, però té les places limitades i serà necessària la incripció prèvia trucant al museu 977.84.64.52.\nEl dissabte 11 de juny a les 11:00h, tindrà lloc una ruta per descobrir els recursos hídrics d’Alcover, que anirà a càrrec dels autors de l’estudi-inventari, Neus Figueres, Marc Caparó i Francesc Català. Aquesta activitat és gratuïta, però cal inscriure’s prèviament.\nTancant l’agenda cultural primavera-estiu, el divendres, 15 de juliol a les 22:00h es farà una visita nocturna al campanar i sota coberta de l’església Nova. Aquesta activitat també és gratuïta i cal inscriure’s al museu.\n← El museo de Alcover se adhiere en la Región Europea de la Gastronomía 2016\n«Las bodas de oro» de un museo local. Los fósiles marinos del Triásico de Alcover – Mont – Ral →


Desig de dona i humor d'enterradora | Barcelona Districte Cultural\nDesig de dona i humor d'enterradora\nVero Cendoya, Glòria Sirvent i Alba Florejachs estrenen 'IF (L'últim desig)' al Barcelona Districte Cultural\nHi ha coses que sembla que només es poden parlar amb els germans, perquè només els germans, que són qui ens coneixen des de sempre, que són qui saben qui volíem ser i que són qui poden reconèixer clarament en qui ens hem convertit, podran entendre. Només ells sabran desxifrar el que queda de tot allò que vàrem somiar i desitjar que seríem i, de vegades, només ells ens poden ajudar a tornar a trobar el desig quan sembla que l'hem perdut definitivament.\nAixò és el que els passa a les tres germanes d'IF (L'últim desig), perquè saben què desitjaven elles quan eren petites i intueixen què podia desitjar la seva mare que acaba de morir. Que saben en què van quedar els somnis de la seva mare i que no volen seguir desitjant cada cop que es troben una pestanya acabada de caure o que veuen passar una estrella fugaç si no és que estan segures que aquests desitjos podran arribar a convertir-se en realitat.\nAquestes tres germanes són Vero, Glòria i Alba, és a dir Vero Cendoya, Glòria Sirvent i Alba Florejachs. I Vero Cendoya, a més, és qui ha decidit convertir aquest text de Natza Farré sobre l'escenari en una història que malgrat que viu de les paraules no podria comprendre's sense el moviment, que sense arribar a ser dansa sí que exagera i conceptualitza els gestos quotidians que ens ajuden a fer-nos entendre per convertir-los en una part més del ritual del desig.\nIF ('últim desig) parla dels anhels de tres dones que, arribades a la meitat de la seva vida, no han aconseguit convertir els seus somnis en realitat. IF parla del desig, ja sigui de reconeixement, de sexe, de plaer, d'amor, d'alcohol... IF parla de dones i ho fa amb una mirada femenina, feminista i també carregada d'humor, d'un humor negre, diríem que d'enterrador...


“L'Església d'Urgell vol fer camí amb les Esglésies del món. Un camí que no sabem on ens durà; però sabem que el Senyor és amb nosaltres. El Senyor, el Bon Pastor, camina al davant i ens guia”. D'aquesta manera començà l'Arquebisbe Joan-Enric l'Eucaristia celebrada a la Catedral de Santa Maria d'Urgell el diumenge 17 d'octubre a les cinc de la tarda, amb la qual començava a Urgell (a la mateixa hora que a la resta de Diòcesis del món) la fase diocesana del Sínode 2021-2023, convocat pel Sant Pare amb el lema “Per una Església sinodal: comunió, participació, missió”.\nLa celebració eucarísitica s'obrí amb l'entrada dels concelebrants en processó des del Claustre de la Catedral mentre el cant de les lletanies dels sants s'elevava per damunt dels molts fidels que van poder assistir-hi, en el primer cap de setmana sense les restriccions d'aforament vigents els darrers mesos a causa de la pandèmia. Tant entre els fidels com entre els concelebrants hi havia representació dels diferents arxiprestats d'Urgell, subratllant així encara més el compromís de sinodalitat, de caminar junts, de tota l'Església diocesana.\nL'Arquebisbe també va voler subratllar aquest compromís a l'homilia, que començà recordant una estrofa de la cançó amb què el van rebre el dia abans els joves que havien de rebre la Confirmació a la Parròquia de Sort: “L'Església és una gran família / on tots els cristians ens donem les mans; / com una mare que ensenya els seus fills, / l'Església ensenya la fe / i també el camí per estimar Déu i els altres, com a un mateix”. I tot glossant la Paraula proclamada (Mc 10,35-45) explicà que “avui l'Església ens anima a seguir Jesús, caminant, com els deixebles d'Emmaús, de la desesperança a la joia, del tancament en nosaltres mateixos a l'obertura a l'Esperit i als germans”.\nÉs decisiu reflexionar sobre la importància que tota l'Església camini unida (la paraula “sínode” significa precisament “caminar junts”, laics, pastors i Bisbe de Roma) des de les claus de la comunió, la participació i la missió, explicà Mons. Vives. I avançà que en aquesta fase diocesana “es plantejaran un seguit de grans qüestions, i el més important serà escoltar-nos, acollir-nos i fer propostes que tendeixin a la construcció d'una comunitat unida i missionera, que doni testimoni joiós de la seva fe”.\nAdvertí així mateix que el camí que tenim per endavant no serà un camí planer, “perquè el pas del temps ha fet aparèixer formes de clericalisme o autoritarisme, d'irrellevància dels laics i laiques, dels infants, dels vulnerables... i els hem de tornar a posar al centre. L'objectiu de la fase diocesana que ara comença és la consulta a tot el Poble de Déu, sense excloure ningú, ja que tenim el convenciment que la totalitat dels fidels no pot equivocar-se en creure (sensus fidei és infal·lible in credendo).\nL'Arquebisbe recordà que també el Sant Pare advertía la setmana passada, a l'Eucaristia d'obertura del Sínode a Roma, d'algunes dificultats que poden sorgir en el camí, com el “formalisme elitista (que tot es quedi en pura façana), l'intel·lectualisme presoner de l'abstracció (que tot sigui merament un exercici acadèmic), i la temptació de l'immobilisme”.\nContra aquestes eventualitats el Papa Francesc aconsellava practicar tres accions: “trobar”, “escoltar” i “discernir” per caminar junts. Trobar; trobar-nos, tenir disponibilitat per trobar-se amb l'altre i deixar-se interpel·lar per les seves inquietuds. Escoltar; escoltar amb el cor i no només amb les oïdes, perquè quan escoltem amb el cor l'altre no se sent jutjat, sinó acollit. I Discernir, per no deixar les coses tal com estan. El Sínode ha de ser un procés de conversió guiat per l'Esperit Sant. “Hem de demanar a l'Esperit que ens alliberi de convertir-nos en una Església de museu, bonica però muda, amb molt passat i poc futur”, deia el Papa a la seva homilia.\nAl final de la celebració eucarística, els fidels van poder passar en processó per davant de la capella on és l'antiga pila baptismal de la Catedral i senyar-se al front amb aigua beneïda, en senyal d'afirmació dels dons rebuts pel baptisme. I tot seguit, els qui ho van voler van poder saludar i conversar una estona amb l'Arquebisbe Joan-Enric al Claustre de la Catedral.


Apartment Orebic 4537b Orebic Croàcia - Ofertes d'hotels amb els MILLORS DESCOMPTES EN LÍNIA\nMés informació sobre Apartment Orebic 4537b\nSi el que està buscant és per un hotel ben situat a Orebic, no busqui més enllà de Apartment Orebic 4537b. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Orebic 4537b ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb balcó/terrassa, aparell de televisió, TV satèl•lit/cable, nevera, banyera a cada habitació. A més, l'oci que l'hotel ofereix assegurarà que tengui molt a fer durant el dia. Apartment Orebic 4537b és un lloc ideal d'estada pels viatgers que busquin encant, comfort i facilitat a Orebic.


Sant Joan les Fonts contracta vigilància nocturna per aturar els aldarulls - Garrotxa Digital\nSant Joan les Fonts - Publicat a les 11.00\nComentaris tancats a Sant Joan les Fonts contracta vigilància nocturna per aturar els aldarulls\nDurant els mesos de juliol i agost Sant Joan les Fonts comptarà amb un servei de vigilància nocturna com a mesura per garantir la convivència i el compliment de la normativa arrel dels aldarulls que viu el municipi. Els veïns i veïnes del Barri Vell han expressat al consistori les molèsties que viuen de matinada.\nCarles Grèbol, regidor Governació Ajuntament Sant Joan les Fonts: Sobretot hi ha baralles, es destrossa mobiliari urbà i crits. Això passa a altes hores de la matinada i hem de vetllar pel descans dels veïns, que són les queixes que hem rebut últimament.\nAquest cap de setmana serà la posada en marxa del nou servei de vigilància.\nCarles Grèbol, regidor Governació Ajuntament Sant Joan les Fonts: Es contractarà a una persona que donarà voltes pels carrers del poble per tal de garantir aquesta seguretat per als veïns.\nL’Ajuntament remarca que l’Ordenança de Convivència i Via Pública no permet el consum de begudes alcohòliques fora de l’establiment en el qual s’expenen i recorda que és competència dels propietaris dels negocis fer el control del consum fora del local o de les terrasses autoritzades.\nLa Garrotxa registra un 35% d’ocupació i espera arribar al 65% a finals de juliol


La Nit de l’Esport del Solsonès, el dia 19, es trasllada a la Sala Polivalent amb un nou format | Nació Solsona\nLa Nit de l’Esport del Solsonès, el dia 19, es trasllada a la Sala Polivalent amb un nou format\nEs crearà una comissió amb entitats i centres escolars per donar una nova projecció al certamen esportiu\nper Aj Solsona/Consell Comarcal, Solsonès, 11 de gener de 2018 a les 15:48 |\nDesprés de setze edicions al Teatre Comarcal de Solsona, la Nit de l’Esport del Solsonès, el proper divendres 19 d’aquest mes, es trasllada a la Sala Polivalent i amb un format renovat, a més d’una nova data, ja que sempre se celebrava a final d’any. L’acte tindrà lloc a dos quarts de vuit del vespre i l’entrada és lliure i sense invitació.\nLa festa de reconeixement a l’activitat esportiva de la comarca s’iniciarà a l’auditori de la Sala Polivalent amb una xerrada a càrrec del psicòleg esportiu Pep Marí que porta per títol “Els valors et fan guanyar”. Una hora més tard, a dos quarts de nou, la sala gran del mateix equipament acollirà la dissetena Nit de l’Esport, amb un reconeixement als equips federats, l’esport escolar i l’esport d’alt nivell. També es guardonarà la trajectòria d’una persona vinculada al món esportiu comarcal.\nEn el procés de canvis i renovació en què es troba aquesta gala, organitzada pel Consell Comarcal, l’Ajuntament de Solsona i el Consell Esportiu del Solsonès, en breu es crearà una comissió amb diverses entitats esportives i centres escolars. Aquest òrgan ha de servir per donar una nova projecció al certamen esportiu i reimpulsar el reconeixement a l’activitat esportiva a la comarca.\nEsports, Sala Polivalent, Nit de l'Esport\nNit del solsonés?\nPer Anònim el 11 de gener de 2018 a les 20:54\nQuan esportistes i clubs que no són de la mateixa capital de Solsona han estat reconeguts els últims anys? Fa massa anys que dura un centralisme comarcal exasperant cap a la capital. Aviat no quedarà ja res mes a la comarca que Solsona i el seu costat, es a dir Olius. Passa amb l’esport, amb els poligons industrials, amb els bombers, amb els veterinaris, amb al seu del Consell Comarcal....Ho es canvien aviat aquestes tendències ho ja serà massa tard per evitar-ho.


L’AJEC demana no tancar les universitats | AJEC\nGENERALUNIVERSITATS 13 Octubre 2020 francescmarquez\nEl secretari de Salut Pública de la Generalitat de Catalunya, Josep Maria Argimon, anunciava diumenge un dels pitjors escenaris per a les estudiants universitàries:...\nEl secretari de Salut Pública de la Generalitat de Catalunya, Josep Maria Argimon, anunciava diumenge un dels pitjors escenaris per a les estudiants universitàries: el possible tancament dels seus centres d’estudis durant 15 dies. En aquests moments encara no s’ha concretat quan es farà efectiu i restem a l’espera de les mesures concretes.\nDes de l’AJEC som conscients que la situació epidemiològica a Catalunya es troba en un moment crític i que són necessàries mesures extraordinàries per rebaixar la taxa d’incidència i el risc de rebrot. Però, lamentem profundament que siguin les universitats, i en conseqüència, la qualitat educativa de les estudiants de Catalunya, qui en siguin les majors damnificades.\nPresencialitat vs virtualitat de la docència i l’avaluació\nEl Pla Bolonya, sistema pel qual es regeix l’actual model universitari i que tant rebuig va generar a la comunitat estudiantil en el seu moment, contempla la presencialitat com un dels seus valors principals, tant en el procés d’aprenentatge com en el model d’avaluació. Evidentment, el sistema queda en entredit una vegada més.\nPla Bolonya a part, l’aposta per una docència i avaluació telemàtica no està resultant ser una bona estratègia, i la manca de formació, de recursos i d’eines per poder-la executar amb qualitat demostra que el sistema universitari no està preparat per assumir-la.\nLa situació financera de les Universitats públiques no ajuda, i la manca d’un pla i una injecció de recursos de la Secretaria d’Universitats i Recerca per augmentar el finançament per permetre la virtualitat de les classes, o per la formació del professorat universitari en estratègies docents telemàtiques, ha acabat abocant l’educació universitària pública a la precarietat més absoluta.\nPerò, la situació és encara més greu quan parlem de les universitats de fora de la regió metropolitana de Barcelona. Sembla que la Generalitat s’hagi oblidat de les Universitats com la Rovira i Virgili o la Universitat de Lleida, universitats que tenen la doble situació de la precarietat i l’obit institucional i administratiu de la Generalitat.\nTanmateix la Generalitat segueix sense garantir el dret de les persones estudiants amb situació de vulnerabilitat a disposar de les eines necessàries per poder seguir una classe virtual (ordinador, accés a internet, etc.). Alhora, assistim al fet que són els Ajuntaments (com el de Barcelona amb el projecte Prometeus) qui es fa càrrec, aprofundint, un cop més, l’ escletxa digital entre les estudiants de diferents territoris.\nParticipació, teixit estudiantil i “joves”\nLa Universitat és un espai d’aprenentatge i formació, però també és una de les estructures socials més potents que tenim en generació de coneixement i pràctiques associatives i reivindicatives. Tancar les Universitats no pot, en cap cas, vulnerar el dret a la participació o el de reunió, i la virtualitat s’ha de gestionar amb la intenció de poder permetre en tot moment la creació i habilitació d’espais de trobada entre les estudiants i no menystenir aquestes pràctiques bàsiques de la nostra societat democràtica.\nA més, ens és difícil entendre el fet que es reclami el tancament de les Universitats tot mantenint actives altres activitats socials lligades a l’activitat econòmica i que requereixen presencialitat. A tot això, afegim el malestar per una nova demostració d’unilateralitat en les mesures del govern, que en cap moment ha comptat amb l’opinió de la comunitat universitària ni amb la dels seus rectors..\nAbans de concloure, de nou ens agradaria esmentar un dels clàssics d’aquesta pandèmia: la criminalització dels joves. Reclamem la rectificació immediata de l’actitud criminalitzant que les autoritats de la Generalitat esgrimeixen contra el jovent. És inacceptable fonamentar part del relat de la pandèmia en l’atac injustificat als joves. Prou de criminalitzar!\nLa marxa enrere en el tancament unilateral de les Universitats, per encarar Ia necessitat de control de la mobilitat tot garantint la qualitat de l’educació i els drets de la comunitat universitària.\nLa injecció immediata de finançament en el sistema universitari per garantir la qualitat de la formació virtual, fent especial èmfasi a les universitats que es troben fora de la regió metropolitana.\nLa revisió del sistema docent i d’avaluació aplicat en base al Pla Bolonya, permetent una modalitat adaptada a la situació actual i donant cabuda a la varietat casuística de les estudiants.\nL’impuls d’un pla de formació en eines virtuals per a professorat universitari.\nLa dotació de material de connectivitat a les estudiants en situació de vulnerabilitat, des de la Secretaria d’Universitats i Recerca.\nLa garantia del dret a la participació i el sindicalisme estudiantil a les aules, facultats o claustre, així com en altres espais informals existents a la Universitat.\nDescarrega el pòster de les reclamacions en format PDF


PIMEC obre una nova delegació a l’Anoia | PIMEC\nPIMEC obre una nova delegació a l’Anoia\n•\tEstarà ubicada al Centre d’Innovació de l’Anoia gràcies a l’acord de la patronal amb l’Ajuntament de Vilanova del Camí\nVilanova del Camí, 19 de febrer de 2016. PIMEC amplia la seva presència territorial amb una nova delegació a l’Anoia i ja són 16 les seus i delegacions de la patronal arreu del territori català. Aquest matí, l’alcaldessa de Vilanova del Camí, Vanesa González, i el secretari general de PIMEC, Antoni Cañete, han signat l’acord que contempla la cessió d’un espai al Centre d’Innovació de l’Anoia.\nL’alcaldessa ha destacat “l’oportunitat que representa per al territori” la instal·lació d’una delegació de PIMEC a l’Anoia, “una entitat que defensa els interessos i els valors dels emprenedors i els empresaris”. L’Ajuntament de Vilanova del Camí, ha dit Vanesa González, “també vol estar al costat dels emprenedors i contribuir activament al seu creixement i la seva competitivitat”.\nEn aquest sentit, l’alcaldessa també ha deixat palès que el fet que PIMEC s’instal·li al Centre d’Innovació Anoia, “un espai ben ubicat que facilitarà el treball en xarxa amb altres administracions locals i altres agents econòmics i socials de la comarca” i ha posat en valor l’experiència de treball conjunt entre els ajuntaments de Vilanova, Òdena, La Pobla i més recentment Montbui, i associacions empresarials com Polígons dels Plans.\nDe la seva banda, Antoni Cañete ha manifestat que “amb la constitució de PIMEC Anoia s’està apropant als autònoms i als micro, petits i mitjans empresaris una eina, la patronal, que ens ajudarà en l’èxit empresarial i, per què no, a contribuir en la millora de les condicions de vida de la comarca”.\nAixí mateix, el secretari general ha anunciat que PIMEC Anoia desenvoluparà accions de suport a les empreses del territori, en àmbits com la formació, el finançament o la internacionalització. També es realitzaran actes i jornades d’interès empresarial i sessions de networking per contribuir al creixement de les empreses de la comarca.\nLa comissió serà presidida per l’empresari Josep Maria Pujol, actual vicepresident de PIMEC Catalunya Central, qui ha puntualitzat que “la constitució de PIMEC Anoia és la continuació d’un treball que fa anys que va començar” i que ha anat evolucionant. El president de PIMEC Anoia ha remarcat la missió de la patronal, que és ser present en la defensa dels interessos de les pimes i establir interlocució amb les diferents administracions de la comarca “des de la independència política i amb un clar compromís pel benestar del nostre país i de les nostres empreses”. Es treballaran les relacions institucionals per tractar qüestions com les infraestructures, les ordenances fiscals, els polígons o el medi ambient.\nL’acte d’avui també ha comptat amb la participació del president de PIMEC Catalunya, Central, Esteve Pintó, i del regidor de Promoció Econòmica de l’Ajuntament de Vilanova del Camí, Jordi Barón, entre d’altres representants del consistori i la patronal.


Unió Esportiva Olot » Cròniques Temporada 2020-21\nCròniques Temporada 2020-21\nAmb el xip de competició (UE OLOT 2-1 Terrassa)\nLa Unió Esportiva Olot manté la tònica ascendent i es desfà del Terrassa en l'últim amistós de la pretemporada. Els egarencs es van avançar amb una rematada de cap de Mico però just després Blázquez va empatar amb un míssil imparable. A la represa, Juan Delgado es va estrenar com a golejador després d'una gran cavalcada d'Escoruela. Bon to físic, detalls tècnics i impressions molt positives a només una setmana de començar la lliga al camp del Cornellà.\nApunten maneres (UE OLOT 2-0 FC Andorra)\nDeclaració d'intencions de la Unió Esportiva Olot, que s'omple de confiança després de superar el FC Andorra a les instal·lacions de Royalverd. Dos gols de Xumetra, el primer de penal i el segon en un contraatac, han donat una victòria de prestigi al conjunt de Raúl Garrido davant d'un dels favorits del subgrup català. Els olotins han obtingut el primer triomf de la pretemporada a còpia d'intensitat, sacrifici i punteria. La mala notícia, el cop al cap que ha rebut Juan Delgado en un salt amb Riverola que finalment ha quedat en un petit ensurt.\nBuscant l’espurna (CE Manresa 2-0 UE OLOT)\nLa Unió Esportiva Olot rep un altre gol ben matiner i no pot superar un CE Manresa molt motivat davant de la seva afició. Amb absències importants, els de Raúl Garrido van de menys a més i topen amb un Marc Vito estel·lar sota pals que evita la revifada olotina. En els últims minuts, els bagencs marquen el segon i sentencien el matx. Ens quedem amb aspectes positius com el retorn de Pedro i el debut de Raúl Álvarez, jugador del filial. Proper amistós, dimecres contra l'Andorra a Royalverd.\nPolint detalls (Girona B 1-0 UE OLOT)\nLa Unió Esportiva Olot encaixa una derrota anecdòtica a Riudarenes davant del Girona B, que s'ha avançat ben d'hora aprofitant una errada defensiva. Més enllà del resultat, bona imatge i sensacions positives dels de Raúl Garrido, que han dominat el matx de cau a peus i han disposat de les millors oportunitats. Més minuts per als joves del filial i juvenil a l'espera de recuperar efectius de cara al proper enfrontament de divendres vinent a Manresa.\nFactura excessiva (UE OLOT 0-1 UE Figueres)\nLa UE Figueres s'emporta el títol del Torneig de l'Estany amb una jugada aïllada de Valverde a les acaballes al matx. Un càstig massa elevat per una Unió Esportiva Olot que va competir a bon nivell i que va generar les millors oportunitats davant d'un inspirat Andrés. La nota més negativa van ser les lesions d'Escoruela i sobretot d'Álvaro Salinas, del qual esperem saber-ne el diagnòstic exacte. El proper compromís del conjunt de Raúl Garrido serà diumenge a Riudarenes contra el Girona B.\nBatalla superada (CE Banyoles 1-1 UE OLOT)\nLa Unió Esportiva Olot es planta a la final del Torneig de l'Estany després de vèncer al CE Banyoles en la tanda de penals. Una genialitat de Blàzquez havia avançat els de Raúl Garrido en el tram final, però el local Moha, ja en temps afegit, ha enviat el matx als onze metres. Batalla ha estat determinant aturant dues penes màximes i Eloi Amagat ha transformat el penal decisiu que classifica els olotins per a la lluita pel títol contra la UE Figueres, que va eliminar a la UE Llagostera.\nLa primera pedra (UE OLOT 1-1 CF Peralada)\nLa Unió Esportiva Olot torna a competir sis mesos després en l'amistós contra el CF Peralada disputat a Royalverd. En el matí de la Diada Nacional de Catalunya, els dos conjunts gironins s'han neutralitzats en un duel entretingut i amb ocasions als dos costats. Carles Puig, entrant de segona línia, ha avançat els xampanyers, però Xumetra ha empatat abans del descans amb un tir afortunat. A la represa, Aroca ha aturat un penal a Juan Delgado i el resultat ja no s'ha mogut més. Proper compromís, dimarts vinent al Torneig de l'Estany.


L’Avià B s’endú un derbi vibrant contra el Sant Salvador (0-1) | Entre rivals – Esports\nCF Sant Salvador de Cercs, UE Avià B\nL’Avià B s’endú un derbi vibrant contra el Sant Salvador (0-1)\nUna diana d'Arnau Pons va decantar el marcador cap al bàndol avianès. ARXIU / ALEIX CAMPRUBÍ\n17 desembre 2018 11:53\nVictòria per la mínima de l’Avià B a Sant Jordi de Cercs que confirma el bon moment de forma dels d’Albert Freixas. El derbi comarcal de la jornada va ser igualat i molt competit. Tant els locals, el Sant Salvador, com els visitants van gaudir d’ocasions per decantar el marcador al seu favor i el partit va estar totalment obert fins al xiulet final, però un gol d’Arnau Pons a les acaballes va dictar sentència.\nA la primera part tots dos equips van guardar força la roba i les ocasions van brillar per la seva absència. La igualtat va fer que cercorins i avianesos no prenguessin cap mena de risc a darrere i el marcador no es va moure. A la represa, el partit va embogir i es va convertir en un duel d’anada i tornada. Si a la primera part el respecte i la prudència van ser protagonistes, a la segona el protagonista va ser el joc directe i les pilotes llargues. I quan semblava que amb l’empat a 0 moriria el partit, el gol de Pons va donar els tres punts als visitants i va caure com un gerro d’aigua freda sobre la parròquia local. Més info\nEl resultat confirma dues realitats totalment antagòniques. L’Avià B ja és cinquè i confirma el seu gran moment de forma (només ha perdut un partit dels últims nou); mentre que el Sant Salvador segueix immers en una mala ratxa, és 12è i no guanya des de la quarta jornada. La classificació sencera, AQUÍ.\nI aquesta setmana el Sant Salvador visita el camp del Berga B per acomiadar l’any. Després hi haurà l’aturada de Nadal i la competició no es reprendrà fins després de Reis. L’Avià B, en canvi, se’n va de vacances: el proper cap de setmana els avianesos haurien de jugar contra el Vilomara, però els bagencs es van retirar aquesta tardor. +PROPERA JORNADA\nAvià derbi Sant Salvador de Cercs set16


Els pisos turístics augmenten a la província de Castelló\nEl increment ha sigut de més de 500 habitatges en el termini de 12 mesos, encara que, segurament, molts es quedaran buits com a conseqüència de la crisi de la COVID-19\nEncara que la situació actual no és la mateixa que la del boom del 2017 i 2018, quan l'oferta de pisos turístics va créixer de manera exponencial, el pisos turístics segueixen a l'alça a Castelló fins i tot en aquests moments d'incertesa per al sector i després d'un estiu del 2019 en el qual la província va perdre places respecte a l'exercici anterior.\nActualment s'ha tornat a incrementar de manera considerable el nombre d'allotjaments, amb independència que, segurament, molts es quedaran buits com a conseqüència de la crisi de la COVID-19. Concretament, l'increment ha sigut de més de 500 habitatges en el termini de 12 mesos. D'aquesta manera, s'ha passat dels 13.578 apartaments legalment registrats en Turisme Comunitat Valenciana al juliol del 2019 als 14.121 que hi ha ara. Aquestes xifres signifiquen que Castelló es va acostant a València, que compta amb 15.517, quant a nombre d'immobles disponibles.\nEn 2019 es va detectar ja un cert refredament del fenomen, propiciat almenys per dos factors. Un és que la potencial demanda no és tan alta com per a justificar un creixement tan acusat de l'oferta, ja que segons l'associació hotelera Altur «no es pot créixer indefinidament». Un altre motiu va ser l'entrada en vigor, en ple estiu del 2018, de la nova normativa autonòmica que regula aquests allotjaments. Així, la llei exigeix al propietari una compatibilitat urbanística per a donar d'alta un immoble, document que ha de ser avalat per un ajuntament i que no sempre s'aconsegueix, ja que a vegades s'exigeixen fins i tot canvis en el Pla General. A més, el cost de la tramitació pot aconseguir els 1.000 euros.\nEl resultat d'això va ser que s'alentira el ritme d'altes i, fins i tot, que es produïren més baixes. Peñíscola per exemple va tancar 2019 amb menys pisos turístics que els que tenia en 2018.\npisos turístics turisme Castelló


El personal de Salvament i Socorrisme de Sagunt rep formació sobre salut laboral i la nova situació derivada de la crisi de la COVID-19 - Diari Millars, informació local en valencià.\nEl personal de Salvament i Socorrisme de Sagunt rep formació sobre salut laboral i la nova situació derivada de la crisi de la COVID-19\nEn total s’han contractat 40 professionals per a la temporada estival, entre coordinadors/es, patrons/es i socorristes.\nLa plantilla de 40 professionals que s’incorporaran al servici de Salvament i Socorrisme de les platges de Sagunt per a la temporada estival van rebre dilluns passat una sessió formativa sobre salut laboral i sobre drets i deures com a empleats, així com sobre la nova situació derivada de la crisi de la COVID-19.\nSegons ha indicat el regidor de Platges, Roberto Rovira, que va estar present en la sessió formativa amb personal del consistori i de la Policia Local, enguany s’ha incrementat en 3 el personal del servici.\nPost més nousEl camp de futbol, l’annex del Pavelló i la Pista de Ciclisme de Benicarló tornen a obrir les portes\nPost més vellsL’Ajuntament de Peníscola aferma el compromís amb els ODS i crea un grup de treball per a l’adhesió a la Xarxa d’Entitats Locals per al seu desenvolupament


L'actriu ha desaparegut de la seva pròpia cara després d'un triatló medicoquirúrgic\nMelanie Griffith no és una nouvinguda en el món de la transformació facial. No obstant, en aquesta ocasió la intervenció estètica en ulls, nas i boca se li ha escapat tant de les mans que el resultat ha sigut convertir-se en una altra persona, tal com acredita el reportatge que apareix al número de setembre de la revista 'InStyle', que ha fet servir per inaugurar la cara i que quan arribi a alguna festa de Hollywood i digui que és ella la deixin entrar. L'exdona d'Antonio Banderas, de 61 anys, s'ha modificat completament la mirada obrint-se els ulls i fent-se'ls més rodons. També s'ha afilat i apujat la punta del nas, cosa que ja havia fet anteriorment. Per acabar, també s'ha retocat la boca, on sobretot es nota l'increment de massa al llavi superior, que tradicionalment havia tingut més aviat fi.\nGriffith, que fa temps que viu allunyada del món de l'espectacle, potser prepara amb aquest triatló medicoquirúrgic una tornada al món de la interpretació, on potser pretén interpretar papers de dona de menys anys dels que té realment. En qualsevol cas, ni ella ni la revista 'InStyle' revelen el nom de l'enginyer que ha aconseguit refer-li el rostre amb cert èxit. Sobretot si tenim en compte que quan ja hi ha intervencions prèvies és més complicat aconseguir un bon resultat. De tot el que s'ha fet la suposada Melani Griffith destaca com a especialment negatiu el lífting, que li ha deixat l'orella dreta aixafada, tot i que això podria ser també obra del Photoshop de la revista que ha utilitzat la imatge.\nMelanie Griffith revela que té epilèpsia / VITTORIO ZUNINO / GETTY\nEl canvi de cara, però, no podrà ser avaluat amb precisió fins que alguns paparazzis la cacin amb la cara neta pel carrer i es pugui veure quina part de tot aquest canvi és permanent i quina és fruit del maquillatge i dels retocs i la il·luminació de la revista.